NaiveNeuron/SloPal huggingface dataset:
Glváč, Martin, podpredseda NR SR (2019-04-05):
S reakciou pán poslanec Janckulík.
Blanár, Juraj, podpredseda NR SR (2023-03-21):
Ďakujem. Otváram všeobecnú rozpravu. Písomnú prihlášku som neobdržal, mám len prihlášku pani poslankyne navrhovateľky, ale ešte predtým dám možnosť ústne sa prihlásiť do rozpravy. Konštatujem, že nikto sa nehlá... á, predsa, pani poslankyňa Lucia Drábiková, uzatváram možnosť prihlásiť sa do rozpravy. Ako prvá bude rečniť pani navrhovateľka Žitňanská, po nej pani poslankyňa Drábiková. Nech sa páči.
B. Bugár, podpredseda NR SR: (2001-11-07):
Pýtam sa pána poslanca Galbavého, či chce zaujať stanovisko k rozprave. Nie je to tak. Pýtam sa pána poslanca Osuského, či chce zaujať stanovisko. Áno. Nech sa páči, máte slovo.
Gál, Gábor, poslanec NR SR (2016-12-06):
Ďakujem. Pôjdem odzadu, pani kolegyňa. Dobre, ja budem obhajovať záujem verejnosti, vy investorov. Dobre, však to je vec pohľadu aj vec prístupu, na tomto sa nezhodneme, že koho ja budem obhajovať. Nebudem investorov obhajovať, nech si investori obhajujú sami svoje súkromné investície. A čo sa týka tých jednotlivých zmien, my sme vám zaslali ešte minulý týždeň pozmeňujúce návrhy, ktoré sme pripravili, ktoré boli zavesené aj na webovej stránke. Vašu kritiku počujeme až tu a teraz. Ale čo sa týka toho prapôvodného návrhu zákona v minulom volebnom období, práveže, však ja som tu bol, sedel som tam ako opozičný poslanec, vy ste to kritizovali, ale práve vtedy to vyšlo z toho, že tie múdre hlavy, tí odborníci radili práve tie zmeny, ktoré sa udiali, ktoré sa dostali do toho platného zákona a teraz niektoré tie múdre hlavy hovoria, že aha, fakt tá aplikačná prax, ako k tomu pristupujú úrady, ako k tomu pristupujú niektoré samosprávy, ako k tomu pristupujú niektorí investori, tak je potrebná zmena, ktorá tu je. A viete, vždy je lepšie niečo opravovať, ako nechať nejaký inštitút, ktorý má, ukrýva v sebe nejaké chybičky, nechať v platnosti. Takto si pamätám, ešte bola novela zákona o rodine, o striedavej osobnej starostlivosti pre deti. To sa schválilo narýchlo pred voľbami, každý išiel do volieb s tým, že my sme to schválili. Aj my sme to schválili a potom ten inštitút bol tak nedokonale spravený, že dodnes z toho niektoré rodiny majú mindráky.
Jurinová, Erika, podpredsedníčka NR SR (2014-09-18):
Pán spravodajca, chcete sa vyjadriť? Ďakujem pekne. Prerušujem rokovanie o tomto bode programu a vyhlasujem prestávku do 11.00 hod., kedy bude hlasovanie. (Prestávka.) (Po prestávke.)
Danko, Andrej, predseda NR SR (2020-02-20):
Pán poslanec Gröhling. Nie je v sále, stráca poradie. Pán poslanec Viskupič.
Štefanec, Ivan, poslanec NR SR (2013-10-16):
Ďakujem veľmi pekne, pán predseda, ďakujem aj všetkým kolegom za faktické, za podporu pánovi poslancovi Simonovi, pani poslankyne Mezenskej. No a k pánovi poslancovi Martvoňovi. Pán poslanec, vy ste asi nečítali dôvodovú správu k tomuto zákonu. Tam sa hovorí, že štát stratí dva milióny eur. Priame dopady na štátny rozpočet mínus 2,1 milióna na budúci rok, to bude ešte narastať. Takže keď chcete argumentovať plusmi, mínusmi, váš pán minister vám predložil toto v dôvodovej správe, prínos na zamestnanosť nula, prínos na štátny rozpočet mínus dva milióny eur. Ale vieme, kto tým získa. Budú to finančné skupiny. A všetci stratia, najmä tie organizácie, ktoré sú funkčné a ktorým vaša vláda chce brať príspevok, o ktorých hovoril aj pán minister. Je to 38 organizácií v cestovnom ruchu. Tým sa ide brať na tretinu. A dva milióny eur minimálne sa bude rozdeľovať vašim priateľom. Keď hovoríte, že sú jasne určené pravidlá, tak si prečítajte zákon. Je tam jasne napísané, že o tomto bude rozhodovať pán minister do 31. mája. Vy chcete dať kompetenciu rozhodovať o tomto nehoráznom plytvaní, o tomto škandalóznom návrhu do rúk pána ministra, do rúk jedného človeka. Vy mu tak dôverujete? A vy ešte máte tú trúfalosť hovoriť, že toto pomôže ľuďom? To pomôže naozaj ľudom, keď všetci sa budú skladať a vy budete rozhadzovať? To je len ďalší v rade zo zákonov, ktoré sú dôkazom toho, že neviete spravovať túto krajinu, pán poslanec. Jedine, čo robíte, je centralizácia moci vo vašich rukách, či je to ESO, či je to SPP, či je to podpora cestovného ruchu. Cestovný ruch si zaslúži podporu, ale nie takýmto spôsobom. Takýmto spôsobom podporujete finančné skupiny a škodíte poctivým ľuďom. Ďakujem.
Paška, Pavol, predseda NR SR (2013-05-28):
Faktická poznámka, pán poslanec Hlina, končím možnosť sa prihlásiť.
B. Bugár, podpredseda NR SR: (2001-11-07):
(Prerušenie rokovania o 17.32 hodine.) (Pokračovanie rokovania o 18.05 hodine.)
Hus, Igor, poslanec NR SR (2020-09-17):
Pán predseda, keďže sme hlasovali o bodoch zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Kollár, Boris, predseda NR SR (2020-05-20):
Pán poslanec Kuffa, nemáme, my máme, nemáme výnimočný, my máme mimoriadny a núdzový, aj to len v určitom obmedzení, ale, samozrejme, nikto z nás, ktorí tu sedíme, nie sme z toho nadšení, že sme takto uzavretí. Ani nie sme nadšení z tej karantény, ja chápem, že v tom Gabčíkove to bol veľký prúser. Ja som sa za to všetkým ľuďom na Slovensku ospravedlnil v televízii Markíza a nebolo to moje rozhodnutie, ale ja som to urobil, lebo ten krok, si myslím, že bolo slušné urobiť. Ale vďaka tým karanténam my máme mortalitu na úrovni do 30 ľudí. Sme najlepší v celej, dá sa povedať, možno v celom svete, to znamená, že skutočne to obmedzenie tých 16-tisíc ľudí, ktorí prešli tou karanténou, zachránilo tých zvyšných 5 mil. Ja si myslím, že to stálo zato. No a teraz, pán Faič, poznáš ma dlhé roky a vieš dobre, že nehrám hry. Tunák skutočne toto ja si uvedomujem, že tunák ideme na tenkom ľade, ale my sa môžeme rozhodnúť, my sa môžeme rozhodnúť nechať to tak, všetci ľudia dôjdu o peniaze, všetci. Nebudú mať žiadne dovolenky, cestovky skrachujú a ľudia prídu o prácu, to je jedno riešenie, možno ktoré by sa možno tebe viacej páčilo. Ale mne sa viacej páči to, že urobme aspoň niečo, a to je toto. A týmto to môžeme zachrániť. Urobilo to 13 krajín alebo 12 krajín pred nami, áno, a už boli určitým spôsobom napomenuté alebo zdvihnutý prst, alebo nejaké konanie tam bude. Ale keď to zachránime, že zachránime ľuďom peniaze, zachránime im dovolenky a zachránime pracovné miesta a firmy, ja si myslím, že to stojí za to a stojí aj za tú podporu. Ďakujem.
Pellegrini, Peter, predseda NR SR (2014-12-12):
Pán poslanec Zajac.
Jurinová, Erika, podpredsedníčka NR SR (2015-05-22):
Ďakujem pekne, pán navrhovateľ. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Osuskému.
Pčolinský, Peter, podpredseda NR SR (2023-02-16):
Pán poslanec Kremský, nech sa páči.
Pfundtner, Edita, poslankyňa NR SR (2011-06-30):
Vážený pán kolega, ja si ťa veľmi vážim a uznávam tvoje skúsenosti. ale dovoľ mi s týmto tvojím vystúpením tentokrát nesúhlasiť. Uvedomujem si, že predložená právna úprava vyvolá zásadný nesúhlas tak na strane nájomcov, ale aj na strane vlastníkov reštituovaných bytov. A nevylučujem, že aj zo strany obcí. Krivdy, ktoré boli spôsobené pôvodným vlastníkom bytových domov, sa snažil štát zmierniť, a to prinavrátením ich majetku. Títo ľudia však namiesto kompenzácie často získali iba problém, nakoľko tieto nehnuteľností boli obývané nájomcami, nad ktorými štát držal ochrannú ruku. Ochrannú ruku, lebo za bývanie v týchto bytoch platili tzv. regulované nájomné. To znamená veľmi nízke nájomné s výškou na míle vzdialené nielen od trhového nájomného, ale aj od komunálneho nájomného, ktoré je taktiež regulované nájomné, a platí sa nájom v obecných bytoch, ktoré boli pridelené zo sociálnych dôvodov. Vlastníctvo sa nenadobúda nájomnou zmluvou. Nájom znamená a bude znamenať vždy len dočasné užívanie veci. Samo osebe nikdy nezakladá vlastníctvo. Nájomcom takýchto bytov alebo nájomcovia takýchto bytov mali dostatočný časový úsek, a to dvadsať rokov na to, aby si svoju zásadnú ľudskú potrebu a toto bývanie vyriešili. Ja nesúhlasím s tým, že štát svoju sociálnu bytovú politiku necháva suplovať osobami reštituentmi, ktorí vraj mali byť odškodnení, a to len prinavrátením ich pôvodného majetku. Uvedomujem si, že tento zákon nie je spravodlivý. Ani nemôže byť. Ale aspoň sa odvážil o riešenie krivdy, ktorú už nemôžeme tlačiť ďalej pred sebou. (Hlasy z pléna a nesúhlasné hlasy z balkóna.)
I. Mikloš, poslanec: (2007-09-19):
Veľká škoda, že tu nesedí pani poslankyňa Vaľová, ktorá bola asi najaktívnejšia, ktorá tieto bludy tu šírila, napr. o chilskom modeli, že tu zavádzame chilský model, ktorý, včera to tvrdila, že krachuje v ôsmich krajinách. Tak len k tomu chilskému modelu chcem povedať, že chilský model ako vysvetlila práve a dokázala pani poslankyňa Radičová, je iný systém a chilský model ale funguje. Je pravdou, že v niektorých iných krajinách nefunguje, ale nefunguje nie kvôli tomu modelu samotnému, ale kvôli tomu, že tam majú nezodpovedné a kompetentné vlády, ktoré nevedia zabezpečiť makroekonomickú stabilitu a rast, pričom potom krachujú aj dôchodkové systémy. A chilský model má jedno špecifikum, že vstup pre samostatne zárobkovo činné osoby bol dobrovoľný. To vám hovorím len na margo vašej snahy o zdobrovoľnenie. A práve to sa ukázalo ako jeden z vážnych problémov, pretože mnohí ľudia, ktorí to majú len ako dobrovoľne, do systému nevstúpili a tým pádom nemajú nasporené a padajú do sociálnej siete a musí sa o nich starať štát. Takže keď používame medzinárodné porovnania, príklady, mali by sme vedieť, o čom hovoríme. Myslím si, že pani poslankyňa Radičová jasne dokázala, že vie, o čom hovorí, a že na faktoch a konkrétnych veciach vám to ukázala, kým vo vašich faktických poznámkach, či už pani poslankyne Vaľovej alebo pani poslankyne Nachtmannovej a ďalších, šírite mýty a strašíte ľudí, ktorí tieto veci, samozrejme, do detailov nepoznajú. Aj preto si myslím, že vystúpenie pani poslankyne Radičovej bolo veľmi užitočné. Ďakujem.
P. Hrušovský, predseda NR SR: (2004-09-09):
(Minúta ticha.)
Kollár, Boris, predseda NR SR (2021-11-30):
Ďalšia faktická, pán poslanec Kočiš.
Dostál, Ondrej, poslanec NR SR (2018-01-30):
Pán poslanec Antal, tri veci by som mal. Jednak tie body vášho prvého pozmeňujúceho návrhu vnímam zväčša teda, ako posun k lepšiemu a vylepšenie toho vládneho návrhu, či už ide o vypustenie, zníženie počtu poslancov, alebo aj tie body, ktoré sa týkajú možnosti ukladať úlohy hlavnému kontrolórovi starostom obce, ak to bude iba v neodkladných situáciách a informovanie voličov o referende nielen na úradnej tabuli a na webovom sídle obce, ale aj iným spôsobom, ktorý určí obecné zastupiteľstvo. Sú to pozitívne zmeny, podľa môjho názoru sú nedostatočné. Ja si myslím, že malo by sa zachovať informovanie voličov, pokiaľ ide o teda doručovaním, o doručovanie informácií o konaní miestneho referenda a starosta by vôbec nemal mať možnosť ukladať úlohy hlavnému kontrolórovi, ale teda v porovnaní s vládnym návrhom je to nepochybne posun správnym smerom. A pokiaľ ide o tie, o ten druhý pozmeňujúci návrh, menšinové jazyky a teda rešpektovanie práv príslušníkov menšín, tak tam treba na jednej strane brať do úvahy záujem o efektívny výkon verejnej správy a na druhej strane samozrejme, že rešpektovať práva príslušníkov národnostných menšín. Ja by som sa skôr to snažil postaviť tak, že budeme veľkorysejšie pristupovať k právam národnostných menšín a umožníme teraz používanie menšinových jazykov aj v iných obciach, trebárs znížime ten koeficient. Nie, nie biť sa s návrhmi, teda potrebou spájania obcí. Nakoniec načo je príslušníkom menšín právo používať menšinový jazyk v úradnom styku, keď je obec absolútne nefunkčná. A súhlasím, pokiaľ ide o tých hlavných kontrolórov, že by si to vyžadovalo oveľa hlbšiu úpravu a nielen ako pracovno... (Prerušenie vystúpenia časomerom.)
P. Paška, predseda NR SR: (2009-02-17):
(Hlasovanie). 137 prítomných, 45 za, 7 proti, 80 sa zdržalo, 5 nehlasovali. Ani tento návrh sme neschválili. Kolegyne, kolegovia, ešte chvíľočku a už bude jasno, kto bude fajčiť a kto nie. Nech sa páči, pán spravodajca.
P. Paška, predseda NR SR: (2007-06-26):
vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov (tlač 255), vystúpením pána poslanca Bárdosa.
Danko, Andrej, predseda NR SR (2016-09-09):
Ďakujem. S faktickou poznámkou pán poslanec Radovan Baláž.
Laššáková, Jana, podpredsedníčka NR SR (2013-05-17):
Na vystúpenie pána ministra s faktickou poznámkou pán poslanec Fecko, pán poslanec Huba. Končím možnosť prihlásiť sa s faktickými poznámkami. Nech sa páči, pán poslanec Fecko.
Jurinová, Erika, podpredsedníčka NR SR (2012-09-14):
Ďakujem, pán spravodajca, zaujmite svoje miesto. Otváram rozpravu. Do rozpravy som dostala jednu písomnú prihlášku. Prihlásil sa za klub SDKÚ pán poslanec Miroslav Beblavý, týmto mu dávam slovo.
Žiga, Peter, podpredseda NR SR (2024-10-02):
Podľa § 28 zákona o rokovacom poriadku o slovo požiadal podpredseda parlamentu pán Tibor Gašpar. Medzitým, ako sa pán podpredseda pripraví, chcem pozdraviť na balkóne žiakov zo Základnej školy v Rybanoch. Vitajte u nás. (Potlesk.) Teraz dávam priestor pre pána podpredsedu Gašpara. Nech sa páči.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 335 z druhého pozmeňujúceho návrhu pána poslanca Galka. (Hlasovanie.) Prítomných 129 poslancov, za 15, proti 76, zdržalo sa 34, 4 nehlasovali. Neschválili sme tento bod.
Ďuriš Nicholsonová, Lucia, podpredsedníčka NR SR (2017-05-10):
Poprosím teraz určeného spoločného spravodajcu z výboru pre kultúru a médiá poslanca Dušana Tittela, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec.
M. Kuruc, poslanec: (2010-03-04):
Predmetný návrh novely zákona o rodine vychádzame zo skutočných prípadov, ktorých naozaj na Slovensku nie je málo a chceli by sme zaviesť nové pravidlá pre striedanú starostlivosť o deti po rozvode rodičov. Chcel by poukázať na to, že toto riešenie naozaj nie je červené, modré, zelené, ale je to proste dobré riešenie pre deti, ktoré nemôžu v podstate za to, že ich rodičia stratili k sebe cestu, rozviedli sa a tieto deti by po rozvode rodičov mali trpieť, či už by sa o ne staral jeden rodič alebo ten druhý. Deti si naozaj zaslúžia starostlivosť obidvoch rodičov, a aj keď títo rodičia sa rozviedli, tak je v záujme ich ďalšieho vývoja to, aby sa o ne starali obidva títo rodičia, ak naozaj obidvaja rodičia majú záujem o ich starostlivosť a ak súd alebo niekto iný, ktorý sa podieľa na rozhodovaní o tom, či tá starostlivosť bude zverená jednému alebo druhému, rozhodne o tom, že takáto starostlivosť z obidvoch strán rodičov je v záujme tohto dieťaťa. Naozaj, chcem len povedať, že nerobme z tých detí rukojemníkov nejakých vojen medzi bývalými manželmi len preto, aby si medzi sebou dokazovali, kto má viac rád deti, alebo kto menej. Takže chcel by som naozaj vás poprosiť, aby sme zajtra pri hlasovaní o 11.00 hodine takýto návrh novely zákona o rodine podporili a aby sme umožnili týmto deťom správnu a dobrú výchovu v rukách obidvoch rodičov. Ďakujem. (Potlesk.)
Pellegrini, Peter, podpredseda NR SR (2020-09-02):
Ďakujem pekne. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Vyhlasujem rozpravu o tomto bode za skončenú. Pýtam sa pána podpredsedu ako navrhovateľa, či chce zaujať stanovisko k rozprave. Nech sa páči. Druhého pána navrhovateľa. Tiež. Takže ako prvý pán podpredseda Laurenčík. Nech sa páči.
Danko, Andrej, predseda NR SR (2018-02-15):
Prosím, prezentujme sa a hlasujeme. (Hlasovanie.) Prítomných 127 poslancov, za 61, proti 12, zdržalo sa 54. Konštatujem, že sa uvedený návrh neschválil a nebudeme pokračovať v rokovaní o návrhu zákona. Opäť prosím poslankyňu Janu Nehézovú, aby uviedla hlasovanie v prvom čítaní o návrhu poslancov Mihála, Ďuriš Nicholsonovej a Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 687), bod 41 schváleného programu. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Jozefa Mihála, Lucie Ďuriš Nicholsonovej a Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 687.)
Blanár, Juraj, podpredseda NR SR (2022-10-26):
Teraz nás opäť pán spravodajca v prvom čítaní bude informovať o spravodajskej informácii za gestorských pre obranu a bezpečnosť. Nech sa páči.
Panáček, Milan, poslanec NR SR (2015-09-23):
Teraz, pán predseda, dajte hlasovať o pozmeňujúcom návrhu pána poslanca Madeja.
Laurenčík, Milan, podpredseda NR SR (2022-06-24):
Pán poslanec Pročko.
Zmajkovičová, Renáta, podpredsedníčka NR SR (2013-12-03):
Kolegyne, kolegovia, budeme pokračovať hlasovaním. Takže o 11.00 hodine. Pán poslanec Osuský, máte procedurálny? Tak potom pred 11.00 hodinou.
Paška, Pavol, predseda NR SR (2014-07-02):
Pán poslanec, ja vás poprosím o kľud. Pán minister, nech sa páči, máte slovo.
Pčolinský, Peter, podpredseda NR SR (2023-03-30):
Chcete reagovať, pán minister? Nie. Budeme pokračovať ďalej. Ďalšia otázka, č. 8, je opäť pán poslanec Šimko, ktorá bola práve zodpovedaná. Otázka č. 9, pán poslanec Šimko, ktorá bola práve zodpovedaná. Pán poslanec Šudík, budete mať možnosť reagovať, usaďte sa, pretože nasleduje vaša otázka na pána ministra životného prostredia Budaja, ktorá znie: „Pán minister, chcem sa opýtať, v akom štádiu je zákon o klimatickej zmene.“ Nech sa páči. Ešte máme necelých desať minúť, čiže ešte pár otázok asi stihneme. Nech sa páči, pán minister.
Blaha, Ľuboš, podpredseda NR SR (2023-12-14):
Pán poslanec Jozef Pročko.
Sulík, Richard, predseda NR SR (2010-12-01):
Prepáčte, pán Ondruš, prepáčte mi. Pán Poliačik, poprosím, nevykrikovať, nemáte slovo. Dobre? Tak, nech sa páči, pokračujte.
Zmajkovičová, Renáta, podpredsedníčka NR SR (2012-12-13):
Pán poslanec Frešo.
Halúz, Milan, poslanec NR SR (2015-09-18):
Ďakujem, pán predseda, dajte hlasovať o návrhu zákona ako celku s odporúčaním gestorského výboru schváliť.
Pellegrini, Peter, predseda NR SR (2015-09-22):
Ďakujem pekne, pán minister. Dávam teraz slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Pavlovi Gogovi. Nech sa páči.
Valášek, Tomáš, poslanec NR SR (2022-10-04):
Vďaka. Išiel som povedať to, čo si poviem na margo pána poslanca Dostála, ale ono sa to vlastne hodí aj ako odpoveď na pána predrečníka. Tá situácia, ktorú popisoval pán poslanec Dostál, tá absolútna absencia právneho mechanizmu na osvojenie detí pármi rovnakého pohlavia nie je nijaká taľafatka, frivolita či malichernosť, ktorú si vieme dovoliť ignorovať. Pre stovky párov, ak nie viac, na Slovensku je životnou realitou, že hoci spolu vychovávajú deti, hoci tie deti žijú s nimi v milujúcom dome, kde majú skutočne tie správne podmienky, aké by si mnohé iné deti na Slovensku mohli len priať. V prípade úmrtia toho biologického rodiča vlastne nie je na papieri žiaden právny vzťah toho druhého rodiča k tomuto dieťaťu. Z perspektívy slovenského zákona to dieťa je vlastne niekoho úplne iného, je úplne cudzie. A absolútne sa tu ignoruje opäť, či to dieťa bolo vychovávané aj druhým rodičom, opäť, kľudne v milujúcej domácnosti niekedy desiatky rokov. Toto nie je malá vec, poruším rokovací poriadok, pán predsedajúci mi odpustí, pán poslanec Mizík, toto nie je malá vec...
Danko, Andrej, predseda NR SR (2019-05-16):
Ďakujem a ospravedlňujem sa, pani ministerka. Chce sa vyjadriť ešte pán spravodajca? Ak nie, prerušujem rokovanie o tomto bode programu. Súčasne, vážené pani poslankyne, poslanci, rokovanie 45. schôdze Národnej rady o 14.00 hod. začne hodinou otázok a potom budeme pokračovať bodmi ministerky vnútra, a to bodom 42 o sociálnom zabezpečení policajtov, vojakov (tlač 1338), druhé čítanie, a bodom 43 o vyslovení súhlasu Národnej rady so Zmluvou medzi Slovenskou republikou a Českou republikou o aktualizácii hraničného dokumentárneho diela. Ďakujem. Prerušujem schôdzu a prajem dobrú chuť. (Prerušenie rokovania o 12.01 hodine.) (Pokračovanie rokovania o 14.00 hodine.)
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147, za 146, zdržal sa 1. Uvedený návrh sme schválili.
Kuffa, Štefan, poslanec NR SR (2015-12-03):
Predkladatelia návrhu ústavného zákona sú pevne presvedčení, že právo na život je prirodzeným a primárnym základným ľudským právom, keďže bez neho nemajú ostatné základné práva a slobody význam. To len si tu takú krátku prestávku len urobiť a takú pomlčku. Spomínam si na veľmi ťažké časy, ktoré môj brat Maroš, ktorý je farárom v Žakovciach a mal podobné problémy, ako ja teraz, aj práve aj s medializáciou a podobne, boli to veľmi vážne a ťažké ataky, stará sa o telesne postihnutých bezdomovcov, núdznych ľudí a oni si napísali taký transparent, ktorý opreli o stenu fary a tam veľkými písmenami bolo napísané Právo na život. Právo na život je tým najzákladnejším ľudským právom, akékoľvek môže byť. Podľa názoru Ústavného súdu Slovenskej republiky uvedeného v odôvodnení nálezu Ústavného súdu Slovenskej republiky US12/01, citujem: „Právo na život je vstupnou bránou a pilierom celého systému ochrany základných práv a slobôd.“... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-12-09):
Dobré ráno. Pani poslankyne, páni poslanci, otváram deviaty rokovací deň 44. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Ľuboš Blaha, Otto Brixi, Mikuláš Dzurinda, pani poslankyňa Mária Janíková a Peter Pollák. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 214/2014 Z. z. Vládny návrh zákona má tlač 1290. Návrh na jeho pridelenie na prerokovanie výborom je v rozhodnutí č. 1288. Prosím ministra spravodlivosti Tomáša Boreca, aby vládny návrh zákona uviedol. Nech sa páči, pán minister, máte slovo.
P. Paška, poslanec: (2004-11-30):
Chcem preto a aj preto, že považujem návrh na skrátené legislatívne konanie v obsahu bránenia výkonu vlastníckych práv a exekúcií za protiústavný, vyjadriť názor Smeru, že takéto konanie určite nepodporíme. Ďakujem pekne.
B. Bugár, podpredseda NR SR: (2001-11-07):
Pán poslanec Osuský ako ďalší vystúpi v rozprave. Pripraví sa pán poslanec Slafkovský.
Hrušovský, Pavol, podpredseda NR SR (2011-03-29):
Hlasujeme. (Hlasovanie.) 149 prítomných, 70 za, 74 proti, 5 sa zdržalo. Návrh sme neschválili. Prosím ďalší návrh.
Jurinová, Erika, podpredsedníčka NR SR (2014-09-25):
Ďakujem, pán poslanec. Chcete zaujať stanovisko, pán spravodajca, pán Martin Poliačik? (Reakcia spravodajcu.) Nie. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Pavla Abrhana, Martina Fronca, Moniky Gibalovej a Mariána Radošovského na vydanie zákona, ktorým sa mení a dopĺňa zákon Slovenskej národnej rady č. 346/1990 Zb. o voľbách do orgánov samosprávy obcí a o zmene a doplnení niektorých zákonov v znení neskorších predpisov . Návrh zákona má tlač 1104, návrh na jeho pridelenie na prerokovanie výborom je v rozhodnutí č. 1121. Dávam slovo pani navrhovateľke pani poslankyni Monike Gibalovej, aby návrh zákona uviedla.
Číž, Miroslav, podpredseda NR SR (2015-06-18):
Pán poslanec Kadúc.
Jurinová, Erika, podpredsedníčka NR SR (2012-07-03):
Ďakujem pekne. S faktickými poznámkami sa prihlásili štyria páni poslanci. Uzatváram možnosť prihlásiť sa. Pán poslanec Blaha, Hlina, Chren a Viskupič. Nech sa páči, pán poslanec Blaha.
P. Paška, predseda NR SR: (2009-12-02):
(Hlasovanie.) 141 prítomných, 85 za, 56 sa zdržalo. Návrh sme schválili. Sme v treťom čítaní . Otváram rozpravu v rámci tretieho čítania. Nemám prihlášku. Vyhlasujem rozpravu za skončenú. Budeme hlasovať.
Jakab, Elemér, poslanec NR SR (2017-12-12):
Po maďarsky? Nie, radšej po slovensky. Vážený pán predsedajúci, vážené pani poslankyne, páni poslanci. V rozprave vystúpili štyria páni poslanci, procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2002-06-25):
Ľ. Macháček, poslanec: Pán predsedajúci, dovolím si reagovať na vystúpenie pána Juriša. Vzhľadom na to, že hovorí o jednorazových obalov, o spracovaní, na výbore pre hospodárstvo, privatizáciu a podnikanie nikto nepovedal, že jednorazové obaly aby sa nespracovávali. Dokonca my si uvedomujeme, že to je druhotná surovina, že vlastne cez separovaný zber, jednoducho vieme cez regranuláciu, keď hovoríme konkrétne, povedzme o PET fľašiach, vieme získať druhotnú surovinu, ktorá sa spätne môže vrátiť do výrobného procesu. Čiže my to podporujeme. Na druhej strane však jednoducho ten návrh, v pozmeňujúcom návrhu hovoril o tom, aby každý robil to, čo má, a jednoducho, aby sme neprenášali ďalšie náklady na výrobnú a obchodnú sféru, ktoré sa v konečnom dôsledku prejavia v cenách a jednoducho, aby sme riešili na tých miestach problémy, ktoré vznikajú tam, kde sa riešiť majú. To znamená, že ak niekto tu má zabezpečovať separovaný zber a následne na základe toho spätne získava druhotnú surovinu, tak nech to aj robí. Čiže toľko k tomu.
Brixi, Otto, poslanec NR SR (2015-05-13):
Ďakujem, pán predsedajúci. Čisto technicky sa vyjadrím. Náklady ročné na pokrytie týchto športových dorovnaní sú asi vo výške do 60-tisíc eur na kalendárny rok. Čiže na štyri roky je to adekvátna suma, pokiaľ sa plénum (teda asi to ďalšie) neuznesie na tom, že by tento okruh športov mal byť rozšírený aj o športy, ktoré sú uznané Medzinárodným olympijským výborom, či už boli alebo neboli na olympiáde. A čo sa týka tých športovcov, ktorých si, Miro, menoval, teda Sagana a Cibulkovej a Zuzulovej, ja každému z týchto športovcov veľmi fandím, mnohých poznám osobne, mnohých lepšie, mnohých horšie, ale fakt je ten, že títo športovci dnes zarábajú ak nie milióny, tak státisíce eur. Pri všetkej úcte, ak si športovec nedokáže zo svojho ročného takéhoto príjmu ušetriť 10 % na slušný život v dôchodkovom veku, tak sa treba zamyslieť nad tým, či jeho tá výchova a ten prínos pre ten šport bol taký, aký mal byť. Ďakujem.
Plaváková, Lucia, poslankyňa NR SR (2023-10-25):
Sľubujem. (Potlesk.)
Zmajkovičová, Renáta, podpredsedníčka NR SR (2012-05-03):
Pán poslanec Galko, neviem teraz, či to bola faktická poznámka na pána poslanca Poliačika, alebo či to bol procedurálny, takže dobre, beriem do úvahy a teraz máte ďalšiu faktickú poznámku, budete reagovať teraz na koho? Vzdávate sa faktickej poznámky? Dobre. Nech sa páči, pán poslanec Poliačik.
Duchoň, Daniel, poslanec NR SR (2014-12-04):
Vážený pán predseda Národnej rady Slovenskej republiky, vážený pán predseda vlády Slovenskej republiky, vážení páni ministri, vážené panie poslankyne, páni poslanci, kolegyne, kolegovia, k vládnemu návrhu zákona o štátnom rozpočte na rok 2015 a návrhu rozpočtu verejnej správy na roky 2015 až 2017 v rozprave vystúpilo štrnásť písomne a päť ústne prihlásených poslancov. V záverečnom slove vystúpil aj podpredseda vlády a minister financií Peter Kažimír. V rozprave bolo podaných 7 pozmeňujúcich a doplňujúcich návrhov. K dispozícii máme spoločnú správu 1170a, ktorá obsahuje pozmeňujúce a doplňujúce návrhy z rokovania výborov a požiadavky na vládu Slovenskej republiky. Návrhy obsiahnuté v časti IV spoločnej správy sú obsiahnuté v návrhu uznesenia č. 2, o ktorom budeme hlasovať na záver. V rozprave požiadal pán poslanec Zajac o vyňatie bodu 25 z časti 3a spoločnej správy na samostatné hlasovanie. Ja som požiadal o vyňatie bodov 9 a 22 z časti 3a spoločnej správy na samostatné hlasovanie. Teraz môžeme pristúpiť k hlasovaniu o pozmeňujúcich návrhoch zo spoločnej správy. Pán predseda, dajte najprv hlasovať o pozmeňujúcich návrhoch 1 až 6, 8, 10 až 19, 21, 23, 24, 26 a 27 z časti 3a spoločnej správy s návrhom gestorského výboru schváliť.
Kollár, Jozef, poslanec NR SR (2015-06-19):
Ďakujem pekne za slovo. Vážená pani predsedajúca, dámy a páni, dovoľte, aby som predložil ako spravodajca informáciu k predmetnému návrhu zákona. Konštatujem, že návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa vyplývajú ako pre spravodajcu z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh prerokuje v druhom čítaní. Skončil som. Vážená pani predsedajúca, otvorte, prosím, rozpravu.
Laurenčík, Milan, podpredseda NR SR (2021-09-17):
Pán poslanec Jozef Šimko, nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-09):
Ďakujem, či za ocenenie alebo povzbudenie. Viem, že nie som sám a viem, že svojím spôsobom politik musí treba niečo aj vydržať, ale nemám dôvod ani ustupovať, ani vzdávať sa, skôr dodržiavať slovo a vnímať, že za slovom musia ísť aj skutky, a že skutky sú to ovocie alebo to, čo nás nakoniec môže, či odlíšiť alebo ukázať výsledky snaženia, lebo infraštruktúrne projekty už či u nás, či v Európe sú náročné, ale sú základným predpokladom modernizácie a rozvoja nielen krajiny, ale aj regiónov, miest a obcí. Ďakujem pekne.
Ďuriš Nicholsonová, Lucia, podpredsedníčka NR SR (2018-12-03):
Prerušujem rokovanie o tomto bode programu. Pán poslanec Bastrnák, vy sa hlásite s procedurálnym? Nech sa páči.
V. Veteška, podpredseda NR SR: (2006-12-12):
Vážené panie poslankyne, páni poslanci, otváram piaty rokovací deň 6. schôdze Národnej rady Slovenskej republiky. Budeme teraz pokračovať v rokovaní o vládnom návrhu zákona o štátnom rozpočte na rok 2007 , návrhu rozpočtu verejnej správy na roky 2007 až 2009 . Dovoľte, aby som vás informoval, že o slovo požiadal predseda Národnej rady Slovenskej republiky pán Pavol Paška. Nech sa páči, pán predseda.
J. Mikolaj, poslanec: (2003-09-09):
Po druhé. Pokiaľ ide o financovanie, hovorí sa, že len vtedy je to možné, pokiaľ 0,1 percenta sa navýši rozpočet, potom peniaze bude možné poslať na túto univerzitu. No ale to opäť znamená, že finančné prostriedky, ktoré slúžia na zvýšenie kvality univerzít, pôjdu na zvýšenie kvantity. Ale čo je najdôležitejšie podľa mňa, je to, že predsa smernice jasne hovoria, že finančné prostriedky môžu ísť iba tam, kde sú akreditované fakulty, veď je to akreditácia A, B, C. Čiže ako môžete poslať, pán minister, finančné prostriedky na túto univerzitu, keď nie je akreditovaná. Však sa porušujú základné smernice. Ďakujem pekne. Z. Martináková, podpredsedníčka NR SR: Pán poslanec Bódy faktická poznámka. P. Bódy, poslanec: Vážená pani podpredsedníčka, vážená snemovňa, začnem krátkym príbehom. Dúfam, že mi to vyjde do tých dvoch minút. Môj otec študoval medicínu za čias multikulturálnej Bratislavy, kde sa hovorilo tromi jazykmi. Študoval v maďarčine, žiaľ, nedoštudoval práve preto, že po štyridsiatom ôsmom roku neovládal slovenčinu, takže odišiel z tejto univerzity, a som presvedčený o tom, že by bol doštudoval túto univerzitu a ako lekár by bol liečil i napriek tomu, že študoval v maďarčine všetkých občanov Slovenska. Tak Slovákov, tak Maďarov, tak Rusínov ako kohokoľvek iného, ktorý v tomto štáte žije. Čiže nie je to o tom, či je to v slovenčine, v maďarčine, alebo v inom jazyku, ale je to o objeme informácií o štúdiu. Druhá poznámka k pánu Krajčimu, ktorý sa vyjadril v tom zmysle, že na tejto fakulte nebudú môcť študovať Slováci. Budú môcť bez problémov, pretože každý z nás, kto sa naučí iný jazyk, je schopný študovať na akejkoľvek univerzite. Ak je u nás stredná škola vo francúzštine, úplne bez problémov na nej študujú naše slovenské deti. Ďakujem. (Potlesk.) Z. Martináková, podpredsedníčka NR SR: Pán poslanec Čaplovič faktická poznámka.
Jarjabek, Dušan, poslanec NR SR (2021-05-28):
Ďakujem za slovo, pán predsedajúci. Pán poslanec Dostál, ja si myslím, že toto vaše vystúpenie patrí na koaličnú radu, a nie do tohto pléna. Mňa skutočne nezaujíma, aké máte vzťahy alebo nevzťahy v rámci vašej koalície, a je mi úplne jedno, kto z vás bude v budúcom parlamente, hovorím, úplne jedno. Nakoniec mohli ste vidieť, ako vaše slová padli na úrodnú pôdu, ten frenetický aplauz po tom vašom vystúpení skutočne bol ohlušujúci. Čiže skutočne nechajte si tieto veci pre iných a ja nechcem mať pocit, ako mali tuná mnohí ľudia, ako keby sme počúvali za dverami koaličnej rady. Toto vystúpenie naozaj nie je pre verejnosť, to je pre vás a vaše problémy si riešte tam, kde si ich riešiť máte, a nie tu.
Sulík, Richard, predseda NR SR (2010-12-01):
Ďakujem vám, kolegyne a kolegovia, schôdza pokračuje, máme dva procedurálne návrhy. Pani poslankyňa Laššáková.
Pročko, Jozef, poslanec NR SR (2023-12-19):
Bolo to v čase, keď nám predsedal mentálne nevyspelý Blaha, ktorý absolútne nevedel viesť schôdzu, tak som požiadal a vysvetlil som to vo svojom vystúpení, že žiadam dovtedy, kým sa to vyšetrí, či vlastne Blaha vôbec kompetentne vedie schôdzu. Neviedol kompetentne. To bolo v čase, keď sme všetci požadovali, aby viedol tú schôdzu tak, aby boli zabezpečené všetky pracovné podmienky pre nás. Blaha to viedol absolútne nekompetentne. Podľa mňa ani mentálne nebol... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-06-11):
Ďakujem, pán poslanec. Opäť dávam slovo spravodajkyni, ktorú určil navrhnutý gestorský výbor pre hospodárske záležitosti, poslankyni Helene Mezenskej.
Mizík, Stanislav, poslanec NR SR (2021-11-12):
Ďakujem za slovo. Peter, vynikajúci pohľad a zhodnotenie prípadov postihnutí po očkovaní. Ale vieš, to im môžeme vytetovať aj na čelo alebo na ruku, týmto ignorantom z vlády, nepohne to s nimi. Poviem príklad, ako menia názory, ako sa to pertraktuje v médiách. Na začiatku očkovania: očkovanie je sloboda, neochoriete. Trošku neskôr: ochoriete len s ľahkým priebehom. A ešte neskôr: môžete mať aj ťažší priebeh, ale nezomriete. A nakoniec: môžete umrieť na infarkt, trombózu alebo iné komplikácie. Ale čo, už my tu už na Slovensku sa asi nemusíme báť, keď máme aj tu v parlamente lekárov, unikát, ktorí sú takí múdri, že aj nositeľ Nobelovej ceny je pre nich hlupák, je pre nich nič. Naša vláda či pendleri z politického spektra, z klubu SaS si vytvoria novú cenu, Nobelova cena je nič, oni urobia lepšiu cenu a oni budú najmúdrejší. Ďakujem za slovo.
Pollák, Peter, poslanec NR SR (2021-09-29):
Ďakujem pekne kolegovi Dostálovi, že sa opýtal pána generálneho prokurátora na vec, ktorú som sa pýtal aj ja. Nemal som zodpovedané. Mne totiž nedáva súvis to, čo je v tej správe, že najväčší podiel kriminality mladistvých sú v okresoch, kde je vyšší podiel obyvateľov z marginalizovaných skupín. Neviem, aký to dáva súvis. A ako viete, že práve kvôli tomu, že tam sú marginalizované skupiny, je tam väčšia kriminalita? A ako vy viete, že práve tí ľudia sú z marginalizovaných skupín? A toto mi nedáva súvis. Lebo naozaj ja som sa pýtal rôznych orgánov činných v trestnom konaní, či sa vedie nejaká štatistika. Nevedie sa žiadna štatistika a fakt ako, neberte to v zlom, chcem túto informáciu dostať, aby som sa vedel aj ja potom nejakým spôsobom zariadiť. Ďakujem pekne.
P. Hrušovský, predseda NR SR: (2003-11-05):
(Hlasovanie.) 135 prítomných, 62 za, 5 proti, 66 sa zdržalo, 2 nehlasovali. Návrh sme neschválili. Hlasujeme o podanom návrhu pod poradovým číslom...
Sulík, Richard, predseda NR SR (2011-07-07):
Pán poslanec Kalist reaguje na faktické poznámky.
Kuriak, Milan, poslanec NR SR (2023-02-10):
Ďakujem za slovo. Kolega Milan, s týmto návrhom zákona súhlasím. Odmena za voľby určite nie je volebnou korupciou, ani, ani zďaleka sa to nezakladá na pravde. Tí, ktorí toto tvrdia, by sa mali hlavne zamerať na skutočnú volebnú korupciu, ktorá má veľa možností a podôb, ako napríklad účasť mŕtvych duší na voľbách, zneplatňovanie volebných lístkov, podvody pri prenosných urnách, pomoc pri zakrúžkovávaní kandidátov starším ľuďom, ktorí už nie sú až takí ostražití, takže toto sa hlavne deje pri prenosných urnách, kde stačí, keď sú dvaja zohratí, tak vedia, vedia v týchto zariadeniach počas možnosti prenos... volieb, cez prenosné urny, tak dokážu získať v prospech svojho kandidáta veľký počet hlasov. Pri voľbách sa tiež robia podvody dokrúžkovávaním voličov, zohratá partia pri voľbách veľmi dobre vie, ktorí občania mesta aj desaťročia sa nezúčastňujú na voľbách, či sú v zahraničí, ale sú stále vedení v zozname voličov, tak bol som aj sám priamou účasťou toho, ako člen okrskovej komisie, keď som na toto dokrúžkovávanie voličov, mŕtvych duší upozornil, riešil som to vtedy aj cez obvodnú, obvodnú komisiu, takže mal som priamo osobný príklad. Tiež pri voľbách sa deje vyplácanie odmien za voľby už ráno, kde sa členovia, samozrejme, zohratí členovia komisie skladajú nielen na chlebíčky, ale aj na alkohol, ktorý... (Prerušenie vystúpenia časomerom.)
Figeľ, Ján, podpredseda NR SR (2013-06-25):
Nech sa páči, do rozpravy je posledný písomne prihlásený Jozef Viskupič.
B. Bugár, podpredseda NR SR: (2004-12-15):
Pán poslanec Fajnor. K. Fajnor, poslanec: Veľmi pekne ďakujem. Chcel by som nadviazať na predrečníka, a to v jednej veci. My tento režim neobhajujeme, teda bývalý režim. Bývalý režim však obhajujú občania. Podľa pána Mesežnikova, keď si prečítate Povolebné Slovensko, publikáciu, ktorá vyšla v roku 2003, tak bývalý režim, rozumej socialistický, považuje za lepší 66 % respondentov, tento režim len 8 % respondentov. Tak ak tu niekto obhajuje, sú to občania Slovenskej republiky, ktorí boli v roku 1989 podvedení. Podvedení tým, že sa tu zvýši životná úroveň, zlepší demokracia a zlepší sa socializmus. Nikto nepovedal, že tento marazmus, ktorý tu nastane, že tu bude. To je po prvé. Po druhé mi dovoľte povedať jednu vec: 3,6 milióna obyvateľov, opäť fakt, malo Slovensko v roku 1948, keď komunisti došli k moci. V roku 1989, keď odchádzali od moci, malo takmer 5,7 mil. obyvateľov, nárast takmer o 80 %. Povedzte mi, tento režim, neviem, ako ho nazývate, ako je možné, že sme začali vymierať? Pán Šimko, ja som pracoval s vaším otcom v Slovenskej komisii pre vedecko-technický a investičný rozvoj. Ja by som chcel, aby moje deti boli tak totalitne ničené, ako bol váš otec na tomto ministerstve. Prial by som to mojim deťom. A prial by som im aj to, aby boli zničení tak ako vy, že ste si urobili dve vysoké školy zadarmo počas tohto režimu. Chcel by som povedať jednu vec. Čo sa týka takého Slovnaftu, mám rád konkrétne príklady, Rafinéria Apollo bola pred koncom vojny zbombardovaná spojeneckým náletom. Slovnaft bol novým podnikom, ten Slovnaft sa vybudoval, ľudia od 800 do 1 200 korún. Dnes ste im ho zobrali, miliardy odchádzajú a viac ako 300-tisíc ľudí, mladých ľudí, máme dnes na Západe. Pán kolega Maxon, aj moja stará mama 20 rokov pôsobila v Spojených štátoch, vie, čo to je, vie, čo sú to veľké polia a malé políčka, ale o tom nabudúce, nemám viac času. Ďakujem. (Potlesk.)
Lebocký, Tibor, poslanec NR SR (2013-04-30):
Pán predseda, v rozprave vystúpil jeden pán poslanec, pán poslanec Mičovský. Gestorský výbor odporúča hlasovať o pripomienkach pána prezidenta nasledovne: o bodoch č. 1, 4, 5, 7 hlasovať spoločne s návrhom gestorského výboru uvedené body schváliť. Dajte, prosím, hlasovať. Odporúčanie je schváliť.
B. Bugár, podpredseda NR SR: (2005-12-13):
Teraz dávam slovo poverenému členovi výboru pre hospodárstvo, privatizáciu a podnikanie poslancovi Stanislavovi Janišovi, aby informoval Národnú radu o výsledku rokovania výborov o tomto návrhu. Nech sa páči.
Ľ. Petrák, poslanec: (2007-02-01):
Prvá, ak to budem citovať: „výnosy dôchodkových správcovských spoločností sú také vysoké, že pokryjú aj vysoké náklady na reklamné kampane.“ Moja otázka znie, ak ste povedali tieto slová, no nebolo by racionálnejšie, keby výnosy dôchodkových správcovských spoločností zostávali na účtoch a neboli také vysoké, že ich môžu používať tieto spoločnosti predovšetkým na reklamné kampane a na získavanie svojich klientov. Vo svojom prejave ste hovorili predovšetkým o ideologickej obmedzenosti a o odbornej nespôsobilosti. Ja si osobne myslím, že problém dôchodkovej reformy je predovšetkým vážnym odborným problémom, ktorý je daný demografickým vývojom spoločnosti. O tom sa dá, samozrejme, veľmi dlho diskutovať. Ak dovolíte, ja by som odcitoval z vyjadrení z konferencie Svetovej banky, ktorá sa konala v roku 1999, a je to z vystúpení profesora Stiglitza a niektorých ďalších, kde sa hovorí: „Z makroekonomického pohľadu je voľba medzi priebežným a fondovým financovaním druhoradá. Ide o mýty vyvolané záujmovými skupinami.“ To je prvý citát, ktorý by som si dovolil použiť. Druhý: „Tvorenie prostriedkov v súkromných fondoch môže byť iba presunom z jedných účtov na iné, z verejných na súkromné, pričom ale celkové úspory nemôžu vzrásť.“ Podstata krízy dôchodkového systému je v tom, že potrebujeme do dôchodkového systému dostávať stále viac a viac peňazí. Ja nespochybňujem to, že vhodným investovaním môže byť výnosnosť mierne zdvihnutá, ale 2. pilier takto, ako ho vy navrhujete, problém určite nerieši komplexne.
Blanár, Juraj, podpredseda NR SR (2021-02-05):
Pán poslanec Jozef Šimko.
V. Veteška, podpredseda NR SR: (2005-12-09):
vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a zmene a doplnení niektorých zákonov v znení neskorších predpisov (tlač 1320). Vládny návrh ste dostali pred prvým čítaním ako tlač č. 1320 a spoločnú správu ako č. 1320a. Prosím ministra zdravotníctva Slovenskej republiky pána Rudolfa Zajaca, aby vládny návrh zákona odôvodnil. Nech sa páči.
A. Belousovová, podpredsedníčka NR SR: (2009-10-27):
Pán poslanec Gál bol jediný, ktorý sa prihlásil do rozpravy písomne. Pýtam sa teraz, či sa chce niekto prihlásiť do rozpravy ústne. Ústne sa do rozpravy prihlásili pán poslanec Novotný, pán poslanec Madej. Uzatváram možnosť podania ústnych prihlášok do rozpravy. Pán poslanec Novotný, máte slovo.
Bugár, Béla, podpredseda NR SR (2017-09-13):
Páni poslanci a vážené panie poslankyne, väčší kľud, prosím, v rokovacej sále! Takže prezentujme sa a hlasujme o návrhu prerokovať tento poslanecký návrh zákona v druhom čítaní. (Hlasovanie.) Prítomných 134 poslancov, za 25, proti 21, zdržalo sa 87 poslancov, 1 nehlasoval. Konštatujem, že návrh nebol odsúhlasený. Teraz prosím pani poslankyňu Gaborčákovú, aby uviedla hlasovanie v prvom čítaní o návrhu poslancov Blahovej a Dostála na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí (tlač 665), nech sa páči. (Hlasovanie o návrhu poslancov Národnej rady Slovenskej republiky Natálie Blahovej a Ondreja Dostála na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa dopĺňa zákon č. 161/2015 Z. z. Civilný mimosporový poriadok , tlač 665.)
Beluský, Martin, poslanec NR SR (2021-03-17):
Ďakujem za slovo, ďakujem za reakcie a za to, že teda niektorí poslanci vyjadrili podporu nášmu návrhu zákona. Ešte by som dal do pozornosti jeden článok, ktorý vyšiel pred šiestimi dňami, 11. marca, ktorého titulka je: Europarlament vyhlásil celú Európsku úniu za zónu slobody pre LGBTIQ osoby. Teda európsky, Európska únia, teda inštitúcia, ktorá bola pôvodne zriadená na hospodársku a ekonomickú spoluprácu, nám dnes ide hovoriť, že my máme mať na svojom území LGBTIQ free zónu, ja neviem, teda ani čo to presne znamená, ako nejaká reakcia na, na to, čo sa deje v Poľsku a v Maďarsku, a nemyslím si, že je, že je dobré, aby sme Euró... rešpektovali alebo sme nejakým spôsobom nerobili žiadne kroky voči takýmto rozhodnutiam Európskej únie, a hlavne ma veľmi mrzí, že zo 14 slovenských europoslancov bolo 8 europoslancov za. Myslím si, že by ľudia mali, mali vidieť, ktorí europoslanci to boli, a mali by im dať aj k tomu spätnú väzbu. Ďakujem pekne.
Paška, Pavol, predseda NR SR (2014-03-25):
Vyhlasujem rozpravu za skončenú. Pán minister? Nie. Pán spravodajca? Nie. Prerušujem rokovanie. Pán podpredseda vlády, poprosím vás uviesť v druhom čítaní návrh na vyslovenie súhlasu s Rámcovou dohodou o komplexnom partnerstve medzi Európskou úniou a Vietnamskou socialistickou republikou. Je to tlač 861 a spoločná správa 861a. (Rokovanie o návrhu na vyslovenie súhlasu Národnej rady Slovenskej republiky s Rámcovou dohodou o komplexnom partnerstve a spolupráci medzi Európskou úniou a jej členskými štátmi na jednej strane a Vietnamskou socialistickou republikou na strane druhej , tlač 861.)
Hort, Milan, podpredseda NR SR (2011-12-01):
Páni poslanci, poprosím vás. Keď ste vy rozprávali, tak vám nikto neskákal do reči. Pán minister má právo záverečného slova. Keď ste rozprávali, ste si mohli povedať, čo ste chceli. Tak sa chovajte ako poslanci. Ďakujem pekne.
Danko, Andrej, predseda NR SR (2017-02-10):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi.
Laššáková, Jana, podpredsedníčka NR SR (2012-10-23):
Pán poslanec Hraško, nech sa páči.
Hort, Milan, podpredseda NR SR (2011-05-24):
Pán poslanec Dušan Čaplovič, nech sa páči.
Susko, Boris, poslanec NR SR (2013-10-18):
Pán predseda, teraz budeme hlasovať o pozmeňujúcom návrhu pána poslanca Kadúca.
J. Budaj, poslanec: (2002-05-14):
J. Migaš, predseda NR SR: Pán poslanec, má to byť informácia alebo správa? – to je prvá otázka. Pretože to sú rozdielne veci, či dáme správu alebo informáciu.
Fedor, Martin, poslanec NR SR (2013-06-17):
Ďakujem pekne, aj keď neskôr. Kolegyne, kolegovia, ďakujem mnohým, že ste preukázali počas aj dnešného dňa nie ľahostajnosť k takej ťažkej téme, ktorú dnes prerokúvame. Mrzí ma však, že to bolo občas zbytočne osobné, a mrzí ma, že sa tu vyvalila ďalšia špina alebo údajná špina. Neviem, kto mal dnes aké zámery, ale ja som chcel dosiahnuť tri veci. Po prvé, aby Národná rada bola informovaná z prvej ruky, teda zo strany pána ministra. Po druhé, aby Národná rada zaviazala ministra informovať o vyšetrovaní podozrení vo Vojenskom spravodajstve. A tiež som myslel, že budeme počuť nejaký plán, ako von zo situácie, ktorú som bol, bohužiaľ, nútený nazvať samodeštrukciou Vojenského spravodajstva. Mám teda na mysli plán zo strany vlády alebo ministerstva. Bohužiaľ, pokiaľ ide o prvú vec, informácie o podozreniach v rokoch 2006 až 2010, tak pán minister bol veľmi stručný. A to je, myslím, aj naozaj potvrdením toho, že problémy boli a dodnes neboli riadne došetrené. Práve preto si myslím, že máme dvojnásobný dôvod, aby sme schválili navrhované uznesenie, tak ako ho predložila skupina poslancov. Vládna väčšina, si myslím, že nemá žiaden a ani politický dôvod uznesenie odmietnuť. Toto nie je proti ministrovi, toto je úplne rovnaké právo byť informovaný, ako si ho napríklad Národná rada uplatňuje v prípade kauzy Gorila. Toto je naše gesto, že berieme vec vážne voči občanom, a teda daňovým poplatníkom. Aspoň to, keď už nič iné. Tretia rovina, plán ako z toho von, ako von z toho, o čom som hovoril v úvodnom vystúpení. Samodeštrukcia Vojenského spravodajstva, takmer likvidácia predpokladov pre normálnu prácu, boje, obvinenia v priamom prenose. Tu si aj po dnešnej debate myslím, že vzhľadom na rozmer kauzy, táto prerastá vedenie služby aj ministra obrany a zodpovednosť preberá predseda Bezpečnostnej rady a premiér. Poviem to stručne, kauza musí byť vyšetrená a Vojenské spravodajstvo potrebuje zároveň krízový plán obnovy. Inak sme tu zbytoční my, zbytočná je aj Bezpečnostná rada štátu a z obrany a bezpečnosti štátu sa stáva len fráza. Celkom na záver na vás ešte raz apelujem. Môžete neprijať uznesenie, lebo vládna väčšina má dosť hlasov. Bude to znamenať gesto, že parlament táto vec vôbec nezaujíma. A z toho mám obavu. Pokiaľ sa tejto veci nebude venovať premiér a pokiaľ parlament odvráti hlavu, dovolím si pred tým všetkých veľmi zdvorilo, ale zároveň naliehavo varovať. Ďakujem za pozornosť. (Potlesk.)
Číž, Miroslav, podpredseda NR SR (2015-10-01):
Teraz má slovo pán poslanec Chren.
P. Paška, predseda NR SR: (2008-11-26):
Konštatujem, že sme schválili návrh novely zákona č. 275/2006 Z. z. o informačných systémoch verejnej správy . Pani poslankyňa Košútová uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 193/2005 Z. z. o rastlinolekárskej starostlivosti. Je to tlač 769.